Rahvusvahelise Botaanikaaedade Looduskaitse Organisatsiooni (Botanic Gardens Conservation International) andmetel säilitatakse botaanikaaedades umbes 80 000 liiki taimi.  Lisaks botaanilisele ja aianduslikule uurimistööle on nüüdisaegsetel botaanikaaedadel täita oluline roll taimeliikide kaitsmisel ja säilitamisel kogudes ohustatud taimeliike ja uurides nende paljundamise ning looduslike populatsioonide tugevdamise ja taastamise võimalusi. Nimetatud tegevus on botaanikaaedades kujunemas üheks nende peamiseks tulevikusuundumuseks.     Botanic Gardens: 2010 Targets   International Agenda for Botanic Gardens in Conservation   Global Strategy for Plant Conservation    Kaasaegne looduskaitse mudel näeb ette ohustatud liikide kaitse nii looduses koos nende elupaikadega (in situ looduskaitse) kui ka väljaspool looduslikke elupaiku (ex situ looduskaitse). Taimede bioloogilist mitmekesisust on traditsiooniliselt säilitatud botaanikaaedades (vt.  Ex-situ looduskaitse strateegia ja arengukava ).    Tallinna Botaanikaaed liitus Rahvusvahelise Botaanikaaedade Looduskaitse Organisatsiooniga (BGCI) 1994.aastal,  eesmärgiga koostöös teiste botaanikaaedadega koguda ohustatud taimeliike, uurida nende paljunemisbioloogiat ja paljundamise ning looduslike populatsioonide tugevdamise/taastamise võimalusi.